ŠILUTĖS LOPŠELIO-DARŽELIO „PUŠELĖ“
STRATEGINIO PLANO IR METINIO VEIKLOS PLANO ĮGYVENDINIMAS

1. Trumpa informacija apie mokyklą
Šilutės lopšelis–darželis ,,Pušelė“ (toliau – Įstaiga) įgyvendina ikimokyklinio ir priešmokyklinio ugdymo programas. 
Misija - teikti kokybiškas  ugdymo paslaugas. Sąveikaujant su šeima, puoselėti vaiko pasitikėjimą savimi,  skatinti saviraišką, ugdyti savarankiškumą, tenkinti prigimtinius, socialinius, pažintinius poreikius, formuoti pilietiškumo ir etninės kultūros vertybes, padėti pasirengti sėkmingai mokytis pagal pradinio ugdymo programą.
Vizija – Moderni, atvira laikmečio kaitai švietimo institucija, puoselėjanti etninę kultūrą saugioje, sveikoje ir funkcionalioje aplinkoje.
Grupių komplektai, neformalus ugdymas
	 
	Bendras vaikų skaičius
	Vaikų, turinčių SUP, skaičius
	Grupių komplektų skaičius
	Neformalaus ugdymo (NU) būrelių skaičius
	Vaikų skaičius NU

	Ikimokyklinis ugdymas
	139
	13
	9
	X
	X

	Priešmokyklinis ugdymas
	39
	1
	2
	X
	X

	Iš viso
	178
	14
	11
	 
	 


100 proc. mokesčio už vaiko maitinimą ir ugdymą lengvata taikyta 3 vaikams, 50 proc. – 56 vaikams. Vaikų maitinimo paslauga atitiko teisės aktų nustatytus reikalavimus. Nemokami pietūs buvo skirti 38 priešmokyklinio ugdymo vaikams. Dalyvaujant „Vaisių ir daržovių bei pieno ir pieno produktų vartojimo skatinimo vaikų ugdymo įstaigose programoje“, gavome nemokamus produktus ugdytiniams ir skatinome vaikų sveikos mitybos įpročius. 
2024 m. Įstaigoje pagalbą vaikui teikė socialinis pedagogas, psichologo asistentas, Šilutės rajono švietimo pagalbos tarnybos logopedas. Vyko 16 Vaiko gerovės komisijos posėdžių. Įstaigoje 12 ugdytinių nustatyti dideli specialieji ugdymo(si) poreikiai, 2 – vidutiniai specialieji ugdymo(si) poreikiai ir 1 – nedideli. 42 ugdytiniams teikta logopedo pagalba. Parengtos ir įgyvendinamos 2 pritaikytos programos. Specialiųjų ugdymosi poreikių vaikams parengta 14 individualaus ugdymo planų. 
Pedagoginiai darbuotojai, kiti darbuotojai
	Bendras darbuotojų skaičius (vnt.)
	Pedagogų skaičius (vnt.)
	Pagalbos specialistų  skaičius (vnt.)
	Mokinio padėjėjų  skaičius (vnt.)

	
	mokytojas
	vyr. mokytojas
	metodininkas
	ekspertas
	specialistas
	vyr. specialistas
	metodininkas
	ekspertas
	psichologas
	

	48
	10
	5
	6
	-
	-
	-
	1
	-
	1
	1



2. Strateginio plano ir metinio veiklos plano įgyvendinimas.
Įstaigos 2024–2026 metų strateginiame plane numatyti tikslai: ikimokyklinio ugdymo programa turi atitikti patvirtintas Ikimokyklinio ugdymo programos gaires; vidaus, lauko erdvės pritaikytos vaikų poreikiams. Strateginių tikslų įgyvendinimui iškelti trys metiniai veiklos tikslai: ugdymo kokybės gerinimas; etnokultūrinių tradicijų puoselėjimas; pažintinių veiklų skatinimas.
Siekiant įgyvendinti Įstaigos tikslą „Ugdymo kokybės gerinimas“, pagrindinis dėmesys buvo skirtas ikimokyklinio ugdymo turinio atnaujinimui pagal Ikimokyklinio ugdymo programos gaires. Ugdymo procese taikoma priešmokyklinio ugdymo pasiekimų vertinimo sistema. 
Įgyvendintos socialinių ir emocinių įgūdžių ugdymo programos: priešmokyklinio ugdymo grupėse – „Zipio draugai“, ikimokyklinėse ugdymo grupėse – „Kimochi“ ir „Dramblys“. 
Ugdymo turinio kokybė ir įvairovė priklauso nuo pedagogų kompetencijos ir profesionalumo. Mokytojai kėlė kvalifikaciją naratyvinio metodo, STEAM, skaitmeninio raštingumo, emocinio sąmoningumo, dalykinių kompetencijų tobulinimo srityse ir per metus dalyvavo 1824 val. mokymuose (vidutiniškai vienas mokytojas - 79 val.). Mokytojai aktyviai dalyvavo ir dalinosi kolegialiąja patirtimi įvairiose metodinėse veiklose. 7 pedagogai skaitė pranešimus rajono pedagogų metodiniuose būrelių susirinkimuose, visi pedagogai - įstaigos metodiniuose susirinkimuose. Šilutės rajono metodiniams būreliams vadovauja 2 pedagogai: Ikimokyklinio ugdymo mokytojų metodinis būreliui ir Socialinių pedagogų metodiniui būreliui. 
Įstaigos vadovų iniciatyva organizuota respublikinė ikimokyklinių ugdymo įstaigų konferencija „Kompetencijomis grįstas ikimokyklinis ir priešmokyklinis ugdymas: iššūkiai ir realybė“,  dvi apvaliojo stalo diskusijos „Mąstymo žemėlapis“ su Kauno Garliavos darželiu „Eglutė“ ir „Naratyvinio metodo taikymas“ su Vilniaus lopšelio-darželio „Gintarėlis“ ir Kauno Garliavos darželio „Eglutė“ pedagogais. Organizavome susitikimą ir dalinomės kolegialiąja patirtimi su Klaipėdos lopšelio-darželio „Žuvėdra“ pedagogais.
Mokytojų inicijuoti ir vykdyti 2 virtualūs respublikiniai ikimokyklinio ir priešmokyklinio amžiaus vaikų projektai „Ledo paveikslas“, „Profesijų pasaulis“. Įstaigos socialinio pedagogo iniciatyva organizuoti rajoniniai renginiai: socialinio sąmoningumo projektas „Nutiesk draugystės takelį 2“, virtuali paroda, skirta Tolerancijos dienai paminėti. 
Siekiant ugdymo turinio įvairovės, pedagogai su vaikais aktyviai įsitraukė į tarptautines, respublikines akcijas, iniciatyvas, parodas, projektus, konkursus, festivalius. Švietimo pagalbos specialistas dalyvavo ir įgyvendino tarptautinį eTwinnig projektą „7 regionai, 7 žaidimai“, kuriam  buvo suteiktas nacionalinis kokybės ženklelis. 2024 m. mokytojai su vaikais dalyvavo 61 respublikinėje parodoje, 5 konkursuose ir 53 projektuose, tokiuose kaip Dainų dainelė, „Velykinis kiškių bėgimas“, „Skirtingų kojinių šokis“, „Bėgu Lietuvai 2024“, LRT iniciatyva „Matau tave 2024“, „Permainų vėjas“, „Sveikatiada“, Lietuvos mažųjų žaidynės ir kt. 
Siekiant įgyvendinti tikslą „Etninės kultūros tradicijų puoselėjimas“ sudaromos sąlygos ugdytis asmenybei, pasižyminčiai kultūriniu sąmoningumu, tautine savimone ir saviverte. 
               Puoselėjant etnokultūrines tradicijas, įstaigoje laikantis Rėdos rato suformuotų tradicijų,  organizuotos 6 šventės Įstaigos bendruomenei, 2 respublikiniai virtualūs etninės kultūros projektai „Ne aš plaku, verba plaka“, „Jurgi, Jurgeli, atrakime Žemelę“. Įstaiga teikė paraišką ir gavo finansavimą rajono meninės raiškos projektui įgyvendinti „Šventas Martins staldelius užsklend“, kuriame dalyvavo 7 ugdymo įstaigų kolektyvai (175 dalyviai). Dalyvavome eTwining nuotoliniame tarptautiniame projekte folkloro festivalis-mugė „Šėltinis 2024“ „Gurgu gurgu į Kaziuko turgų“.
Folklorinis ansamblis „Žuvininkai“ dalyvavo rajoniniame projektuose „Muzikinė dovana Lietuvai“ (Šilutės lopšelis-darželis „Gintarėlis“), „Augu aš su dainele“ (Šilutės lopšelis-darželis „Raudonkepuraitė“).
Įgyvendinat tikslą „Pažintinių veiklų skatinimas“ buvo organizuojamos įvairios veiklos netradicinėse aplinkose, užsiėmimus vedė skirtingų profesijų atstovai. 
Ugdytiniai vyko į išvykas, ekskursijas: Šilutės rajono F. Bajoraičio viešoji biblioteką, Šilutės H. Šojaus muziejų, Šilutės kultūros ir pramogų centrą, Šilutės rajono policijos komisariatą, Šilutės rajono savivaldybės visuomenės sveikatos biurą, Šilutės meno mokyklą, Šilutės dvasinės kultūros centrą, Šilutės priešgaisrinę gelbėjimo tarnybą, Žibų pradinę mokyklą, MB „Rusnė žirgai“, į artimiausią mišką, Šilutės miesto žaidimų aikšteles, žaidimų studiją „Gudri meška“, vaikščiojo Šilutės miesto gatvėmis. Mokytojai ir vaikai dalyvavo kultūriniuose, sportiniuose renginiuose, kurie vyko kituose Šilutės miesto lopšeliuose-darželiuose. Įstaigoje lankėsi ir užsiėmimus vedė karininkas, futbolo treneris, grupių tėvai (mokytojų dienos projekte „Pasimatuok mokytojo profesiją“), bendruomenės pareigūnai ir Amsis, odontologijos studijų studentas, socialinis pedagogas, psichologo asistentas, visuomenės sveikatos specialistas. 5–6 m. vaikų komanda dalyvavo baigiamajame etape „Lietuvos mažųjų žaidynės 2024“ Palangos sporto centre. 
Įgyvendinant strateginį tikslą „Vidaus ir lauko erdvės pritaikytos vaikų poreikiams“ 2024 m. suremontuota ankstyvojo amžiaus vaikų grupė, atnaujinti baldai ir ugdymo priemonės. 8-iose grupėse atnaujintas Lietuvos Higienos normas atitinkantis apšvietimas. 
2024 m. Įstaigos veiklą kontroliuojančios institucijos vykdė 2 patikrinimus. UAB „Inspectum“ atliko žaidimų aikštelių kasmetinę kontrolę (2024-08-26 Ataskaita Nr. P4125-99148-1-2024), išvada – naudojama vaikų žaidimų įranga ir danga atitinka saugos reikalavimus. UAB „Verslo Aljansas“ atliko kasmetinę statinio apžiūrą (2024-11-29 aktas Nr. 01/24) nustatyti trūkumai ir numatyti būtini atlikti veiksmai: suremontuoti nuogrindas aplink pastatą ir cokolius; atstatyti aikštelių prie lauko durų apsauginį betono sluoksnį; užtaisyti aptrupėjusias fasado elemento siūles; užsandarinti angas, plokštes apsaugoti nuo aplinkoje esančio drėgmės poveikio; pakeisti senus rūsio langus naujais; atnaujinti šildymo trasą; sumontuoti vandens nuvedimo latakus ir lietvamzdžius.

3. Svarbiausi rezultatai ir rodikliai.
Pasiekimai mokinių olimpiadose, konkursuose, varžybose ir laimėtos prizinės vietos 2024 kalendoriniais metais
	Renginio pavadinimas
	Prizinė vieta rajone
	Prizinė vieta regione/šalyje

	5-sis tarptautinio forumo „Teisė būti sveikam ir laimingam“ piešinių konkursas „Aš ir mano draugai“ 6-8 metų amžiaus grupėje.
	
	3-ios vietos diplomas

	Respublikinis vaikų ir jaunimo konkursas – festivalis „Svajonė 13“
	
	1-os vietos diplomas

	Respublikinis ikimokyklinių įstaigų eilėraščių deklamavimo konkursas „Tu pati gražiausia, mano Lietuva“ 4-5 metų amžiaus grupėje.
	
	Diplomantas


4. Ugdymo proceso įgyvendinimui panaudotos lėšos:
Lėšos Ugdymo proceso užtikrinimui (Eur.) – Mokymo lėšos
	Išlaidų pavadinimas
	2024 m. sąmata
	Koreguota ir papildyta 2024 m. sąmata
	Kasinės išlaidos

	Darbo užmokestis
	420 000,00
	436 100,00
	436 100,00

	Socialinio draudimo įmokos
	6 200,00
	6 620,00
	6 620,00

	Darbdavių socialinė parama
	3 000,00
	2 800,00
	2 800,00

	Prekių ir paslaugų naudojimas
	7 800,00
	8 180,00
	8 180,00

	Iš jų: Kompiuterinės įrangos ir kompiuterinės programinės įrangos licencijų įsigijimo išlaidos
	700,00
	1 200,00
	1 200,00

	Iš viso:
	437 000,00
	453 700,00
	453 700,00


Lėšos ugdymo aplinkos išlaikymui - Savarankiškos lėšos (Eur.)
	Išlaidų pavadinimas
	2024 m. sąmata
	Koreguota ir papildyta 2024 m. sąmata
	Kasinės išlaidos

	Darbo užmokestis
	589 000,00
	589 000,00
	572 308,00

	Socialinio draudimo įmokos
	8 800,00
	9 165,00
	9 165,00

	Darbdavių socialinė parama
	10 000,00
	15 580,00
	15 580,00

	Prekių ir paslaugų naudojimas
	56 200,00
	55 755,00
	50 345,00

	Iš jų: Kompiuterinės įrangos ir kompiuterinės programinės įrangos licencijų įsigijimo išlaidos
	-
	-
	-

	Iš viso:
	664 000,00
	669 500,00
	647 398,00


Dalyvavimas projektinėje veikloje 2024 metais
	Projekto pavadinimas
	Projekto tikslas
	Finansavimo šaltinis (fondas, programa)
	Gautos lėšos (Eur)

	„Švents Martins staldelius užsklend“
	Rajono ikimokyklinio ugdymo įstaigų bendruomenių telkimas bendradarbiavimui pažinti ir puoselėti lietuvių etnines tradicijas, papročius.
	Šilutės rajono savivaldybė
	300


[bookmark: _GoBack]5. Išvados (problemos, pasiūlymai ir kt.)
2024 m. Įstaigoje liko neištaisyti kasmetiniuose statinio apžiūros aktuose nurodyti trūkumai. Patiriami šilumos nuostoliai dėl nesandarių statinio langų, stiklo paketai praleidžia drėgmę – stiklo paketas darosi neskaidrus, matinis. Ištrupėjusi, nesaugi kiemo danga.
Vykdant įtraukųjį ugdymą, tikslinga turėti logopedą-specialųjį pedagogą įstaigoje ir pastoviai dirbantį mokinio padėjėją. Šiuo metu teikiamų švietimo pagalbos tarnybos logopedo paslaugų nepakanka, nes neužtikrinama rekomenduojama pagalba vaikams. 
Planuodama 2025 m. veiklą, įstaigos bendruomenė susitarė dėl veiklos prioriteto – ugdymo kokybės gerinimo, etninės kultūros puoselėjimo, bendradarbiavimo su šeima skatinimas.
